钦定古今图书集成/理学汇编/字学典/第083卷 > 《宋陈思书苑菁华》 > 《啄势第七》
## 钦定古今图书集成/理学汇编/字学典/第083卷 > 《宋陈思书苑菁华》 > 《啄势第七》

啄者，如禽之啄物也。立笔下，须疾为胜。又云：“形似
鸟兽，卧斫斜发。”亦云：“卧笔疾右出。”《口诀》云：“右向左
之势为卷啄。按笔蹲锋，潜蹙于右。借势收锋，迅掷旋
右，须精险衄去之，不可缓滞。”夫笔锋及纸为啄，在潜
勒而啄之。

问曰：“撇之与啄，同出异名，何也？”

论曰：夫撇者蒙俗之言，啄者因势而立，故非妄饰，贻
误学者。啄用轻劲为胜，去浮怯重体为工，攻之远源，
或不妄耳。《笔诀》云：“啄笔速进，劲若铁石，则势成也。”